Ψήφισμα του Συμβουλίου της 9ης Ιουνίου 1986 για τη χρησιμοποίηση τεχνικών τηλεοπτικών συνεδριάσεων και τηλεοπτικής τηλεφωνίας για διακυβερνητικούς σκοπούς



Επίσημη Εφημερίδα αριθ. C 160 της 27/06/1986 σ. 0001 - 0001



ΨΗΦΙΣΜΑ ΤΟΥ ΣΥΜΒΟΥΛΙΟΥτης 9ης Ιουνίου 1986για τη χρησιμοποίηση τεχνικών τηλεοπτικών συνεδριάσεων και τηλεοπτικής τηλεφωνίας για διακυβερνητικούς σκοπούς(86/C 160/01) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Εκτιμώντας: ότι στις 28 Φεβρουαρίου 1984, το Συμβούλιο ζήτησε από την Επιτροπή να πραγματοποιήσει μια ανάλυση σχετικά με τη χρησιμοποίηση των τεχνικών τηλεοπτικών συνεδριάσεων και τηλεοπτικής τηλεφωνίας για τη βελτίωση της επαφής μεταξύ των κρατών μελών και των οργάνων της Κοινότητας 7 ότι το Συμβούλιο ενέκρινε την ανακοίνωση της Επιτροπής σχετικά με τις τηλεπικοινωνίες της 18ης Μα ϊου 1984 [COM(84) 277 τελικό], που περιελάμβανε την ανάλυση των διακυβερνητικών τηλεοπτικών συνεδριάσεων και τηλεοπτικής τηλεφωνίας ως γραμμή δράσης 7 ότι το Συμβούλιο της 17ης Δεκεμβρίου 1984 συμφώνησε επί των κυρίων στόχων μιας κοινοτικής προσπάθειας στον τομέα των τηλεπικοινωνιών, στους οποίους περιλαμβάνεται και ο καθορισμός και η υλοποίηση ενός σχεδίου διακυβερνητικών τηλεοπτικών συνεδριάσεων και τηλεοπτικής τηλεφωνίας 7 ότι η Επιτροπή υπέβαλε την αιτηθείσα μελέτη σκοπιμότητας 7 αφού έλαβε γνώση της μελέτης σκοπιμότητας και των συμπερασμάτων της Επιτροπής, ΚΑΛΕΙ ΤΑ ΚΡΑΤΗ ΜΕΛΗ: 1. να εγκαταστήσουν ένα αρχικό λειτουργικό σύστημα διακυβερνητικών τηλεοπτικών συνεδριάσεων και τηλεοπτικής τηλεφωνίας με βάση τις δυνατότητες των σχετικών τεχνικών, προκειμένου να βελτιωθεί και να γίνει πιο αποδοτική η διμερής και πολυμερής ανταλλαγή πληροφοριών μεταξύ των κυβερνήσεων των κρατών μελών και των κοινοτικών οργάνων, να αναθέσουν δε την υλοποίηση του συστήματος στις τηλεπικοινωνιακές διοικήσεις 7 2. να ολοκληρώσουν τις αναγκαίες εγκαταστάσεις σύμφωνα με τις ανάγκες που θα έχουν απογράψει 7 3. να ενθαρρύνουν τους οργανισμούς τηλεπικοινωνιών των κρατών μελών να προωθήσουν δραστήρια την εγκατάσταση των διακοινοτικών επικοινωνιών ευρείας ζώνης που απαιτούνται ως υποδομή ενός συστήματος διακυβερνητικών τηλεοπτικών συνεδριάσεων και τηλεοπτικής τηλεφωνίας 7 ΚΑΛΕΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΗΝ ΕΠΙΤΡΟΠΗ: 1. να εξετάσουν τους όρους συμμετοχής τους σε ένα αρχικό λειτουργικό σύστημα διακυβερνητικών τηλεοπτικών συνεδριάσεων και τηλεοπτικής τηλεφωνίας 7 ΚΑΛΕΙ ΠΕΡΑΙΤΕΡΩ ΤΗΝ ΕΠΙΤΡΟΠΗ: 1. να συνεχίσει τη συνεργασία που εγκαθιδρύθηκε με τους οργανισμούς τηλεπικοινωνιών και τους χρήστες κατά τη διάρκεια της προετοιμασίας της μελέτης σκοπιμότητας, ώστε να επιλύσει μεταξύ άλλων τα συγκεκριμένα προβλήματα που συνδέονται με τη χρήση των τηλεοπτικών συνεδριάσεων και της τηλεοπτικής τηλεφωνίας από τις κυβερνήσεις των κρατών μελών και τα όργανα της Κοινότητας, όπως η διασφάλιση του απόρρητου, η ταυτόχρονη διερμηνεία και η δυνατότητα πολυμερών διασκέψεων 7 2. να υποβάλει στο Συμβούλιο έκθεση σχετικά με την αποκτηθείσα εμπειρία μέσα στο 1987, συμπεριλαμβανομένων των χρηματοοικονομικών πλευρών σχετικά με την εφαρμογή του παρόντος ψηφίσματος, έτσι ώστε να μπορούν να εκτιμηθούν οι δυνατότητες εφαρμογής του συστήματος στις διακυβερνητικές επικοινωνίες και να ληφθεί μια απόφαση σχετικά με το κατά πόσο πρέπει να ενθαρρυνθεί περαιτέρω η χρησιμοποίηση των συστημάτων τηλεοπτικών συνεδριάσεων και τηλεοπτικής τηλεφωνίας για τέτοιου είδους επικοινωνίες.